Blaze7451/Wiki-th-20250601 huggingface dataset:
น้ำแครนเบอร์รี

น้ำแครนเบอร์รี (cranberry juice) เป็นน้ำผลไม้เหลวของแครนเบอร์รี โดยทั่วไปผลิตขึ้นเพื่อให้มีการผสมน้ำตาล, น้ำ และน้ำผลไม้อื่น ๆ ซึ่งแครนเบอร์รี – ผลไม้ที่มีถิ่นกำเนิดในอเมริกาเหนือ – ได้รับการยอมรับว่ามีสีแดงสด, เป็นเอกลักษณ์, รสทาร์ต และมีความอเนกประสงค์ในการผลิตผลิตภัณฑ์ ผลิตภัณฑ์แครนเบอร์รีที่สำคัญ ได้แก่ แครนเบอร์รีแห้ง, ซอสแครนเบอร์รี, แครนเบอร์รีแช่แข็ง, ผงแครนเบอร์รี และน้ำแครนเบอร์รี
คำว่า "ค็อกเทลน้ำแครนเบอร์รี" หรือ "น้ำแครนเบอร์รีผสม" หมายถึงผลิตภัณฑ์ที่มีน้ำแครนเบอร์รีประมาณ 28 เปอร์เซ็นต์ โดยที่เหลือมาจากน้ำผลไม้เข้มข้นอื่น ๆ (โดยทั่วไปคือองุ่น, แอปเปิล หรือลูกแพร์), น้ำเปล่า และการเติมน้ำตาลเพื่อเพิ่มความน่ารับประทาน ผลิตภัณฑ์น้ำแครนเบอร์รีแคลอรีต่ำใช้สารให้ความหวานที่ไม่มีแคลอรี ความเปรี้ยวของน้ำแครนเบอร์รีเกิดจากโพลีฟีนอลผสมกัน ซึ่งรวมถึงฟลาโวนอยด์, โปรแอนโธไซยานิดิน, แอนโทไซยานิน, กรดฟีนอลิก และเอลลาจิแทนนิน
แม้จะมีชื่อเสียงมายาวนานในการให้ฤทธิ์ต้านเชื้อแบคทีเรียต่อการติดเชื้อในระบบทางเดินปัสสาวะ (UTIs) แต่น้ำแครนเบอร์รีก็ไม่มีผลพิสูจน์ดังกล่าว ตามที่คอเครนทบทวนการวิจัยทางคลินิกที่เสร็จสมบูรณ์ และคณะกรรมการทางวิทยาศาสตร์ของหน่วยงานความปลอดภัยด้านอาหารแห่งสภาพยุโรปซึ่งได้สรุปความสัมพันธ์ของเหตุและผลซึ่งไม่สามารถกำหนดได้ระหว่างการบริโภคแครนเบอร์รีกับความเสี่ยงของการติดเชื้อในระบบทางเดินปัสสาวะ

**อ้างอิง**

**แหล่งข้อมูลอื่น**
 น้ำแครนเบอร์รี
แครนเบอร์รี
หมวดหมู่:แครนเบอร์รี
เอลูรู

เอลูรู (Eluru) หรือ เอลลอร์ (Ellore) เป็นเมืองและที่ตั้งของสำนักงานอำเภอโคทาวรีตะวันตกในรัฐอานธรประเทศ ประเทศอินเดีย เป็นหนึ่งใน14 องค์การเทศบาลในรัฐ และเป็นที่ตั้งของสำนักงานเตห์สิลเอลูรูมณฑลในสำนักงบประมาณภาคเอลูรู เอลูรุตั้งอยู่บนฝั่งของแม่น้ำตัมมิเลรู เป็นที่รู้จักดีจากพรมขนสัตว์และหัตถกรรมท้องถิ่น ในปี 2011 มีประชากร 217,876 คน 
เอลูรูมีประวัติศาสตร์ย้อนกลับไปถึงศตวรรษที่สอง และเคยเป็นส่วนหนึ่งของอาณาจักรกลิงคะและเคยเป็นราชธานีของอาณาจักรเวงคี

**ศัพทมูล**
สมัยเมืองนี้อยู่ภายใต้อาณาจักรพุทธ เวงคี เป็นราชธานีที่มีชื่อว่า 'เหลาปุรี' (Helapuri) ชื่ออื่น ๆ ของเมือง เช่น 'เอลูร์' (Elure)

**อ้างอิง**
หมวดหมู่:เมืองในรัฐอานธรประเทศ
หมวดหมู่:นครศักดิ์สิทธิ์
ราเคล รอดริเกซ

วิกตอเรีย กอนซาเลซ (Victoria González; 12 มกราคม ค.ศ. 1991) เป็นนักมวยปล้ำอาชีพชาวอเมริกันเชื้อสายเม็กซิกัน เซ็นสัญญากับ WWE ภายใต้นามบนสังเวียน ราเคล กอนซาเลซ (Raquel González) เป็นนักมวยปล้ำอาชีพรุ่นที่ 2 ลูกสาวของ Ricky González ต่อมาใช้ชื่อว่า ราเคล รอดริเกซ (Raquel Rodriguez)

**แชมป์และรางวัล**
 Pro Wrestling Illustrated
** Ranked No. 10 of the top 150 female wrestlers in the PWI Women's 150 in 2021- WWE
** NXT Women's Championship (1 time)
** NXT Women's Tag Team Championship (2 times, inaugural) – with Dakota Kai
** WWE Women's Tag Team Championship (5 times) – with Aliyah (1) and Liv Morgan (4)
** Women's Dusty Rhodes Tag Team Classic (2021) – with Dakota Kai
*Other titles
**National Don’t H8 Ringmaster (2021)

**อ้างอิง**

**แหล่งข้อมูลอื่น**
raquel-gonzález
หมวดหมู่:ชาวอเมริกันเชื้อสายเม็กซิโก
หมวดหมู่:นักมวยปล้ำอาชีพหญิงชาวอเมริกัน
เมย์ มัสก์

เมย์ มัสก์ (Maye Musk) (née Haldeman; เกิด 19 เมษายน พ.ศ. 2491)  เป็นนางแบบและนักกำหนดอาหารชาวแคนาดา - แอฟริกาใต้  นอกจากนี้ยังเป็นแม่ของ Elon Musk, Kimbal Musk และ Tosca Musk  เธอเป็นนางแบบมานานกว่า 50 ปีโดยปรากฏตัวบนหน้าปกนิตยสารรวมถึงนิตยสาร Time ฉบับสุขภาพสตรีและ Vogue หนังสือพิมพ์นิวยอร์กโพสต์ยืนยันชื่อเสียงที่ได้ด้วยตนเองโดยประกาศว่าเธอเป็น "ดาวเด่นในแบบของเธอเอง" 

**อ้างอิง**
หมวดหมู่:นักธุรกิจชาวอเมริกัน
หมวดหมู่:บุคคลจากลอสแอนเจลิส
หมวดหมู่:มหาเศรษฐีชาวอเมริกัน
หมวดหมู่:ชาวแอฟริกาใต้
หมวดหมู่:ชาวแคนาดา
คิมบัล มัสก์

คิมบัล มัสก์ (Kimbal Musk) (เกิด 20 กันยายน พ.ศ. 2515) เป็นเจ้าของภัตตาคาร, พ่อครัว และนักลงทุน ที่เกิดในแอฟริกาใต้ เขาเป็นเจ้าของ The Kitchen Restaurant Group ซึ่งเป็นกลุ่มของแนวคิดร้านอาหารชุมชนที่ตั้งอยู่ในโคโลราโด, ชิคาโก, คลีฟแลนด์,  เมมฟิส  และอินเดียแนโพลิส  เขาเป็นผู้ร่วมก่อตั้งและประธานของ Big Green ซึ่งเป็นองค์กรไม่แสวงหาผลกำไร 501(c)(3) ที่สร้างห้องเรียนกลางแจ้งหลายร้อยห้องชื่อ "Learning Gardens" ในโรงเรียนทั่วอเมริกา  Musk ยังเป็นผู้ร่วมก่อตั้งและเป็นประธานของ Square Roots ซึ่งเป็นบริษัทเกษตรกรรมในเมืองในบรูคลิน รัฐนิวยอร์ก โดยปลูกอาหารในตู้คอนเทนเนอร์แบบไฮโดรโพนิกส์, ในร่ม และควบคุมสภาพอากาศ  ปัจจุบัน Musk ดำรงตำแหน่งในคณะกรรมการของ Tesla Inc. และ SpaceX  เขาอยู่ในคณะกรรมการ Chipotle Mexican Grill  ตั้งแต่ปี ค.ศ. 2013–2019  เขาเป็นน้องชายของนักธุรกิจพันล้าน Elon Musk และเป็นผู้ถือหุ้นรายใหญ่ของ Tesla 
ในปี ค.ศ. 1995 เขาได้ร่วมก่อตั้งบริษัทซอฟต์แวร์ Zip2 ร่วมกับ Elon พี่ชายของเขาซึ่ง Compaq ซื้อกิจการในราคา 307 ล้านดอลลาร์ในปี ค.ศ. 1999

**อ้างอิง**
หมวดหมู่:นักธุรกิจชาวอเมริกัน
หมวดหมู่:บุคคลจากลอสแอนเจลิส
หมวดหมู่:มหาเศรษฐีชาวอเมริกัน
หมวดหมู่:ชาวแอฟริกาใต้
หมวดหมู่:ชาวแคนาดา
ทอสกา มัสก์

ทอสกา มัสก์ (Tosca Musk) เป็นผู้สร้างภาพยนตร์ชาวแอฟริกาใต้ เธอเป็นผู้อำนวยการสร้าง, ผู้อำนวยการสร้างและผู้กำกับภาพยนตร์สารคดี, รายการโทรทัศน์ และเนื้อหาเว็บ ผลงานของเธอประกอบด้วย Driven ของ K. Bromberg, Playbook ของ Matchmaker ของ Rachel van Dyken และซีรีส์ทางเว็บ Tiki Bar TV  Tosca เป็นน้องสาวของนักลงทุน Elon และ Kimbal Musk และลูกสาวของ Maye Musk  เธอร่วมก่อตั้งบริการสตรีมมิ่ง Passionflix

**อ้างอิง**
หมวดหมู่:นักธุรกิจชาวอเมริกัน
หมวดหมู่:บุคคลจากลอสแอนเจลิส
หมวดหมู่:มหาเศรษฐีชาวอเมริกัน
หมวดหมู่:ชาวแอฟริกาใต้
หมวดหมู่:ชาวแคนาดา
ลินดอน ไรฟ์

ลินดอน ไรฟ์ (Lyndon Rive) (เกิด 22 มกราคม พ.ศ. 2520) เป็นผู้ร่วมก่อตั้ง SolarCity และดำรงตำแหน่งซีอีโอจนถึงปี พ.ศ. 2560 SolarCity เป็นผู้ให้บริการด้านพลังงานสะอาดซึ่งมีการออกแบบ, การเงิน และติดตั้งระบบเซลล์แสงอาทิตย์ ทำการตรวจสอบประสิทธิภาพการใช้พลังงาน และการติดตั้งเพิ่มเติมและสร้างสถานีชาร์จสำหรับรถยนต์ไฟฟ้า Rive ร่วมก่อตั้ง SolarCity ร่วมกับ Peter พี่ชายของเขาในปี พ.ศ. 2549
ก่อนที่จะร่วมก่อตั้ง SolarCity Lyndon Rive ได้ร่วมก่อตั้งบริษัทซอฟต์แวร์ระดับองค์กร Everdream ซึ่ง Dell ได้เข้าซื้อกิจการในท้ายที่สุด Rive เริ่มต้นบริษัทแรกเมื่ออายุ 17 ปี ก่อนที่จะออกจากแอฟริกาใต้บ้านเกิด ในเวลาว่าง Rive เล่นฮอกกี้ใต้น้ำ Rive เป็นลูกพี่ลูกน้องของนักลงทุน SolarCity และนักลงทุน Elon Musk เนื่องจากแม่ของพวกเขาเป็นฝาแฝด 

**อ้างอิง**
หมวดหมู่:นักธุรกิจชาวอเมริกัน
หมวดหมู่:บุคคลจากลอสแอนเจลิส
หมวดหมู่:มหาเศรษฐีชาวอเมริกัน
หมวดหมู่:ชาวแอฟริกาใต้
หมวดหมู่:ชาวแคนาดา
จัสทีน มัสก์

จัสทีน มัสก์ (Justine Musk) (เกิด Jennifer Justine Wilson; 2 กันยายน พ.ศ.2515)  เป็นนักเขียนชาวแคนาดา

**อาชีพ**
มัสก์เป็นผู้เขียนนวนิยายแฟนตาซีร่วมสมัย BloodAngel  ตีพิมพ์ในปี พ.ศ. 2548 โดยสำนักพิมพ์ ROC ของ Penguin Books หนังสือเล่มที่สองของเธอ Uninvited วางจำหน่ายในปี 2550 และเป็นงานที่ไม่เกี่ยวข้องกับผู้อ่านวัยหนุ่มสาว ภาคต่อของ BloodAngel, Lord of Bones ได้รับการเปิดตัวในปี ค.ศ. 2008  Musk เป็นหนึ่งในคนกลุ่มแรก ๆ ที่ใช้ไซต์อย่าง Pinterest เพื่อวางแผนสร้างนวนิยาย 

**อ้างอิง**
หมวดหมู่:นักธุรกิจชาวอเมริกัน
หมวดหมู่:บุคคลจากลอสแอนเจลิส
หมวดหมู่:มหาเศรษฐีชาวอเมริกัน
หมวดหมู่:ชาวแอฟริกาใต้
หมวดหมู่:ชาวแคนาดา
ทาลูลาห์ ไรลีย์

ทาลูลาห์ เจน ไรลีย์-มิลเบิร์น (Talulah Jane Riley-Milburn) (เกิด 26 กันยายน พ.ศ. 2528) หรือที่รู้จักกันในนาม ทาลูลาห์ ไรลีย์ เป็นนักแสดงหญิงชาวอังกฤษ เธอเคยปรากฏตัวในภาพยนตร์เช่น ดอกไม้ทรนงกับชายชาติผยอง โรงเรียนสาวแสบ แก๊งฮากลิ้ง ซิ่งเรือร็อค เซนต์ทริเนียนส์ 2: เดอะลีเจนท์ออฟฟริตันส์โกลด์ และจิตพิฆาตโลก ไรลีย์รับบทแองเจลาในซีรีส์โทรทัศน์ตะวันตกแนววิทยาศาสตร์ช่องเอชบีโอ เรื่อง เวสต์เวิลด์

**อ้างอิง**
หมวดหมู่:นักธุรกิจชาวอเมริกัน
หมวดหมู่:บุคคลจากลอสแอนเจลิส
หมวดหมู่:มหาเศรษฐีชาวอเมริกัน
หมวดหมู่:ชาวแอฟริกาใต้
หมวดหมู่:ชาวแคนาดา
ไกรมส์ (นักดนตรี)

แคลร์ อีลีส บูเช (Claire Elise Boucher; เกิด 17 มีนาคม พ.ศ. 2531) เป็นที่รู้จักในชื่อ ไกรมส์ (Grimes) เป็นนักดนตรี, นักร้อง, นักแต่งเพลง, ผู้ผลิตการบันทึกเสียง, ผู้กำกับมิวสิกวิดีโอ และศิลปินทัศนศิลป์ชาวแคนาดา เพลงของเธอมีองค์ประกอบของรูปแบบและแนวเพลงที่หลากหลาย เช่น อาร์ตป็อป, ซินธ์ป็อป, ดรีมป็อป, อาร์แอนด์บี, ดนตรีอิเล็กทรอนิกส์ และฮิปฮอป

**อ้างอิง**
หมวดหมู่:นักธุรกิจชาวอเมริกัน
หมวดหมู่:บุคคลจากลอสแอนเจลิส
หมวดหมู่:มหาเศรษฐีชาวอเมริกัน
หมวดหมู่:ชาวแอฟริกาใต้
หมวดหมู่:บุคคลจากแวนคูเวอร์
บันกิม จันทระ จัตโตรจี

บันกิมะจันทระ จัตโตรจี (Bankimchandra Chatterjee) หรือ บันกิมะจันทระ จัตโตปาธยาย (Bankimchandra Chattopadhyay), CBE (26 มิถุนายน 1838–8 เมษายน 1894) เป็นผู้ประพันธ์นิยาย, กวี และนักข่าวชาวอินเดีย เขาเป็นผู้เรียบเรียง วันทามาตารัม ขึ้นครั้งแรกโดยเป็นภาษาสันสกฤต, สร้างสรรค์ภาพบุคลาธิษฐานของประเทศอินเดียเป็นพระมารดาภารตมาตา และเป็นแรงบันดาลใจให้กับบรรดานักเคลื่อนไหวเพื่อเอกราชอินเดีย จัตโตปาธยายประพันธ์นิยายรวมทั้งหมดจำนวนสิบสามเรื่อง
จัตโตปาธยายได้รับการยอมรับอย่างกว้างขวางว่าเป็นบุคคลสำคัญในสาขาการประพันธ์และงานเขียนของการฟื้นฟูวัฒนธรรมเบงกอลและอินเดีย ผลงานเขียนของเขา รวมทั้งนิยาย, ความเรียง และบทวิพากษ์ เป็นผลงานการเขียนที่แหวกขนบการเขียนแบบอินเดียพวกกาพย์กลอน (verse-oriented) และสร้างแรงบันดาลใจให้กับนักเขียนทั่วอินเดียในยุคถัด ๆ มา

**ผลงานเขียน**
นวนิยาย
*ทุรเคศนันทินี (Durgeshnandini, 1865)
*กปาลกุนทล (Kapalkundala, 1866)
*มรินลินี (Mrinalini, 1869)
*พิษพฤกษะ (Vishabriksha; “ต้นพืชพิษ”, 1873)
*อินทิรา (Indira, 1873; เรียงเรียงใหม่ 1893)
*ชุคลันคุริยะ (Jugalanguriya, 1874)
*รธราณี (Radharani, 1876; เพิ่มเติม 1893)
*จันทรเสขร (Chandrasekhar, 1875)
*กมลกันตารทัปตาร์ (Kamalakanter Daptar; จากโต๊ะของกมลกันตา, 1875)
*ราชนี(Rajani, 1877)
*กฤษณกันตารอุยล์ (Krishnakanter Uil; ประสงค์ของกฤษณกันตา, 1878)
*ราชสิงห์ (Rajsimha, 1882)
*อานันทมัฐ (Anandamath, 1882)
*เทวีจาวธุรณี (Devi Chaudhurani, 1884)
*กมลกันตา (Kamalakanta, 1885)
*สีตาราม (Sitaram, 1887)
*มุจิราม กูร์ ชีวันจริต (Muchiram Gurer Jivancharita; ชีวิตของมุจิราม กูร์)
บทวิพากษ์เชิงศาสนา
*กฤษณจริตร (Krishna Charitra; ชีวิตของพระกฤษณะ, 1886)
*ธรรมตัตตวา (Dharmatattva; หลักของศาสนา, 1888)
*เทวตัตตวา (Devatattva; หลักของพระเจ้า, ตีพิมพ์หลังมรณกรรม)
*ศรีมัทวควัตคีตา (Srimadvagavat Gita; บทวิพากษ์ว่าด้วยภควัตคีตา, 1902 - ตีพิมพ์หลังมรณกรรม)
รวมกวีนิพนธ์
*ลลิต โอ มนัส (Lalita O Manas, 1858)
ความเรียง
*โลกรหัสยะ (Lok Rahasya; รวมความเรียงว่าด้วยสังคม, 1874, เพิ่มเติม 1888)
*วิชนันรหัสยะ (Bijnan Rahasya; รวมความเรียงว่าด้วยวิทยาศาสตร์, 1875)
*พิจิตรประพันธ์ (Bichitra Prabandha; รวมความเรียง, เล่ม 1 (1876) และ เล่ม 2 (1892))
*สามยะ (Samya; ความเท่าเทียม, 1879)
นวนิยายเล่มแรกของจัตโตปาธยายเป็นนวนิยายภาษาอังกฤษ ภรรยาของราชโมหัน (Rajmohan's Wife, 1864)

**อ้างอิง**
หมวดหมู่:บุคคลที่เกิดในปี พ.ศ. 2381
หมวดหมู่:บุคคลที่เสียชีวิตในปี พ.ศ. 2437
หมวดหมู่:บุคคลจากรัฐเบงกอลตะวันตก
หมวดหมู่:นักเขียนชาวอินเดีย
หมวดหมู่:นักเขียนภาษาเบงกอล
หมวดหมู่:กวีชาวอินเดีย
หมวดหมู่:นักข่าวชาวอินเดีย
หมวดหมู่:นักเขียนนวนิยายชาวอินเดีย
หมวดหมู่:ชาวเบงกอล
หมวดหมู่:ชาวเบงกอลที่นับถือศาสนาฮินดู
การประท้วงของเกษตรกรในประเทศอินเดีย พ.ศ. 2563-2564

การประท้วงของชาวนาอินเดีย พ.ศ. 2563 - 2564 (2020-2021 Indian farmers' protest) เป็นการประท้วงที่ดำเนินอยู่เพื่อต่อต้านรัฐบัญญัติการเกษตรใหม่สามฉบับที่ผ่านร่างโดยรัฐสภาอินเดียในปี 2020 องค์การเกษตรกรมองว่ารัฐบัญญัติเหล่านี้เป็น "กฎหมายต่อต้านเกษตรกร" (anti-farmer laws) ในขณะที่บางส่วนระบุว่าเป็นการทิ้งเกษตรกรให้ "อยู่ภายใต้การควบคุมของนายทุน" (put farmers at mercy of corporates)
ไม่นานหลังรัฐบัญญัติทั้งสามปรากฏ องค์การเกษตรกรเริ่มจัดการประท้วงในระดับท้องถิ่น ส่วนมากในรัฐปัญจาบและหรยาณา หลังการประท้วงดำเนินไปได้สองเดือน เกษตรกรได้รวมกลุ่มกันจัดตั้งการเคลื่อนไหวเรียกร้องในชื่อ จาลโลเดลี (Challo Delhi; ไปเดลีกันเถอะ) ที่ซึ่งเกษตรกรหลักหมื่นคนรวมตัวกันเดินขบวนไปยังเดลี เมืองหลวงของอินเดีย ตำรวจและเจ้าหน้าที่ปราบปรามได้ใช้แก๊สน้ำตาและน้ำแรงดันสูงเพื่อป้องกันไม่ให้เกษตรกรเดินขบวนไปถึงเดลีได้ ในวันที่ 30 พฤศจิกายน อินเดียทูเดย์ ประมาณการณ์ว่ามีเกษตรกรราว 200,000 ถึง 300,000 คนรวมพลกันตามจุดพรมแดนต่าง ๆ ของเดลี
ข้อมูลจาก 1 ธันวาคม 2020 มีองค์การและสหกรณ์เกษตรกรมากกว่า 500 องค์กรที่เข้าร่วมการประท้วงนี้ นอกจากนี้ยังมีองค์การและสหกรณ์ผู้ขับขี่รถซึ่งมีสมาชิกผู้ขับขี่รถบรรทุก, รถขนส่ง, รถโดยสารประจำทาง และรถแท็กซี่รวมกว่า 14 ล้านคนได้ออกมาแสดงจุดยืนร่วมสนับสนุนเกษตรกร และขู่ว่าจะหยุดให้บริการดังกล่าวในบางรัฐหากระฐบาลไม่รับฟังข้อเรียกร้อง ภายหลังรัฐบาลไม่สามารถดำเนินตามข้อเรียกร้องของเกษตรกรได้ในวันที่ 4 ธันวาคม ผู้ชุมนุมประท้วงได้ข่มขู่ว่าจะเริ่มการประท้วงหยุดงานพร้อมกันทั้งประเทศในวันที่ 8 ธันวาคม 2020

**อ้างอิง**
หมวดหมู่:ประเทศอินเดียในปี พ.ศ. 2563
หมวดหมู่:การประท้วงในปี พ.ศ. 2563
หมวดหมู่:การประท้วงในปี พ.ศ. 2564
หมวดหมู่:ประเทศอินเดียในปี พ.ศ. 2564
น้ำเชื่อมน้ำตาลอินเวิร์ต

น้ำเชื่อมน้ำตาลอินเวิร์ต (inverted sugar syrup) บางครั้งเรียก น้ำเชื่อมอินเวิร์ต (invert syrup) หรือ น้ำตาลอินเวิร์ต (invert sugar) เป็นสารผสมมอโนแซ็กคาไรด์สองชนิดคือกลูโคสและฟรักโทส ลักษณะเป็นของเหลวหนืดไม่มีสีถึงสีเหลืองอ่อน มีจุดเดือดสูงกว่า 105 °C มีค่า pH ประมาณ 5–7 ความถ่วงจำเพาะ 1.3–1.4 เตรียมได้จากการให้ความร้อนกับซูโครสและน้ำ เชื่อว่าน้ำตาลอินเวิร์ตมีความหวานกว่าซูโครส และอาหารที่ใช้น้ำตาลนี้ประกอบจะมีความชื้นมากกว่า และเป็นผลึกยากกว่า สาเหตุที่เรียกน้ำตาลอินเวิร์ตมาจากการมีการหมุนระนาบของแสงที่ตรงข้ามกับน้ำตาลปกติ
น้ำตาลอินเวิร์ตเตรียมได้จากปฏิกิริยาไฮโดรไลซิสของซูโครส คือให้ความร้อนแก่สารละลายซูโครสและน้ำเพื่อสลายพันธะระหว่างกลูโคสกับฟรักโทส ตามสมการ
C12H22O11 (ซูโครส) + H2O (น้ำ) → C6H12O6 (กลูโคส) + C6H12O6 (ฟรักโทส)
สามารถเร่งปฏิกิริยานี้ได้ด้วยการผสมน้ำตาลกับกรดซิตริก หรือโพแทสเซียมไบทาร์เทรตด้วยอัตราส่วนประมาณ 1000:1 และเติมน้ำ เมื่อบางส่วนของสารละลายซูโครสแปรเป็นกลูโคสและฟรักโทส จะเกิดการเปลี่ยนแปลงคุณสมบัติทางเคมีที่เรียกว่าการหมุนระนาบของแสง กล่าวคือเมื่อใช้แสงโพลาไรซ์ส่องผ่านสารละลายซูโครสจะเกิดมุมหมุนที่วัดได้ด้วยเครื่องวัดการโพลาไรซ์ หากส่องแสงโพลาไรซ์ผ่านสารละลายซูโครสบริสุทธิ์จะได้มุมหมุน +66.5° (เครื่องหมายบวกแทนการหมุนไปทางขวาหรือตามเข็มนาฬิกา) แต่หากสารละลายซูโครสมีการไฮโดรไลซ์หรือเปลี่ยนเป็นกลูโคสและฟรักโทสมากขึ้นจะมีมุมหมุนลดลง หากมุมที่แสงโพลาไรซ์ผ่านออกมามีค่าติดลบ มุมนั้นจะทวนเข็มนาฬิกาหรือกลับด้าน (invert) กับสารละลายบริสุทธิ์ โดยสารละลายซูโครสที่ถูกไฮโดรไลซ์อย่างสมบูรณ์จะมีมุมหมุน -19.8° (เครื่องหมายลบแทนการหมุนไปทางซ้ายหรือทวนเข็มนาฬิกา) สาเหตุที่น้ำตาลอินเวิร์ตมีมุมหมุนกลับด้านเกี่ยวข้องกับโครงสร้างของซูโครส กลูโคส และฟรักโทสที่ล้วนแล้วแต่เป็นอิแนนทิโอเมอร์ สเตอริโอไอโซเมอร์ชนิดหนึ่งที่มีการจัดเรียงอะตอมในโครงสร้างสามมิติเหมือนกระจกสะท้อนซึ่งกันและกัน ทำให้สะท้อนแสงที่ส่องผ่านได้มุมคนละด้านกัน วิธีการทดสอบนี้ใช้ในการวัดความเข้มข้นในอุตสาหกรรมน้ำตาล และตรวจหาอัตราส่วนอิแนนทิโอเมอร์ของโมเลกุลไครัลในสารละลาย
น้ำตาลอินเวิร์ตที่ผ่านการไฮโดรไลซิสจะมีปริมาณน้ำในสารน้อย จึงมีอายุการเก็บรักษาที่นานขึ้น น้ำตาลอินเวิร์ตที่ถูกไฮโดรไลซ์บางส่วนที่ประกอบด้วยซูโครส 44% และส่วนอินเวิร์ต 56% จะมีอายุการเก็บรักษาที่ประมาณ 18 เดือน ตัวอย่างอาหารที่เป็นน้ำตาลอินเวิร์ต ได้แก่ น้ำผึ้ง ซึ่งมีคุณสมบัติคล้ายน้ำตาลอินเวิร์ตคือ เป็นสารผสมกลูโคส–ฟรักโทส มีปริมาณน้ำในสารน้อย และมีความเป็นกรดอ่อน แยม ซึ่งเป็นการแปรรูปผลไม้โดยใช้ความร้อน ทำให้น้ำบางส่วนระเหยออกไปเหลือแต่น้ำตาลอินเวิร์ต และกรดในผลไม้ช่วยทำให้แยมมีอายุการเก็บรักษาที่ยาวนานขึ้น และโกลเดนไซรัป ซึ่งได้จากการทำให้น้ำตาลอ้อยหรือน้ำตาลชูการ์บีตบริสุทธิ์ด้วยความร้อน หรือเติมกรดเพื่อสลายพันธะของซูโครส

**อ้างอิง**

**แหล่งข้อมูลอื่น**
 น้ำเชื่อมน้ำตาลอินเวิร์ต- website=National Sugar Marketing
หมวดหมู่:โมโนแซ็กคาไรด์
หมวดหมู่:วัตถุให้ความหวาน
หมวดหมู่:วิทยาศาสตร์การอาหาร
ธรรมปาล คุลาตี

ธรรมปาล คุลาตี (ਧਰਮਪਾਲ ਗੁਲਾਟੀ, 27 มีนาคม 1923 – 3 ธันวาคม 2020) หรือรู้จักในชื่อ  มหาเศ ธรรมปาล คุลาตี เป็นนักธุรกิจชาวอินเดีย ผู้ก่อตั้งและซีอีโอของเอ็มดีเอช (ย่อมาจาก มหาเศน ดี หัตตี, Mahashian Di Hatti; ร้านค้าของท่านบุรุษ) บริษัทผู้ผลิตและจำหน่ายเครื่องเทศสัญชาติอินเดีย ธรรมปาลได้รับการยกย้องให้เป็น 'ราชาแห่งเครื่องเทศ' ในฐานะผู้ริเริ่มการผลิตเครื่องเทศป่นพร้อมใช้ ธรรมปาลได้รับปัทมภูษันในปี 2019 
คุลาตีได้ก่อตั้งโรวเรียนขึ้น 20 แห่ง รวมถึงสร้างโรงพยาบาลขนาด 200 เตียงขึ้นในนิวเดลี   เขาเสียชีวิตในวันที่ 3 ธันวาคม 2020 ในนิวเดลี ด้วยอาการหัวใจวาย ด้วยวัย 97 ปี

**หมายเหตุ**

**อ้างอิง ==
กลุ่มอาการฮาวานา

กลุ่มอาการฮาวานา (Havana syndrome) เป็นกลุ่มของอาการทางการแพทย์ที่พบในเจ้าหน้าที่สถานทูตของสหรัฐอเมริกาและแคนาดาในประเทศคิวบา มีรายงานอาการต่าง ๆ ครั้งแรกในเดือนสิงหาคม ค.ศ. 2017 เกี่ยวกับเจ้าหน้าที่การทูตชาวอเมริกันและแคนาดาประจำคิวบารายงานปัญหาสุขภาพหลายประการ บางส่วนดำเนินมาตั้งแต่ปี 2016
รัฐบาลสหรัฐอเมริกาอ้างว่าเป็นเพราะประเทศคิวบาพยายามก่อการโจมตีโดยไม่ระบุเป้าหมายนำไปสู่อาการต่าง ๆ เหล่านี้ รัฐบาลสหรัฐได้ตัดสินใจลดจำนวนเจ้าหน้าที่ประจำสถานทูตในคิวบาลงเพื่อตอบสนองต่อเหตุการณ์นี้ ในปี 2018 ผู้แทนการทูตสหรัฐอเมริกาประจำประเทศจีนเริ่มพบปัญหาทางสุขภาพคล้ายคลึงกับที่มีรายงานในคิวบา รวมถึงเจ้าหน้าที่ซีไอเอที่ปฏิบัติหน้าที่ลับ ๆ ในประเทศอื่น ๆ
ผลการศึกษาในกับผู้ป่วยกรณีที่คิวบาในเวลาต่อมาซึ่งเผยแพร่ในวารสาร JAMA ในปี 2018 พบว่าผู้ป่วยมีอาการชัดเจนจากบางรูปแบบของการได้รับบาดเจ็บที่สมอง แต่ไม่สามารถระบุต้นเหตุของการบาดเจ็บดังกล่าวได้ หนึ่งในคณะผู้ศึกษาในชิ้นงานที่ตีพิมพ์ใน JAMA เชื่อว่าอาวุธคลื่นไมโครเวฟเป็น "ผู้ต้องสงสัยอันดับแรก" (a main suspect) ต่อกรณีนี้
ในเดือนธันวาคม 2020 ผลการศึกษาโดยคณะผู้เชี่ยวชาญของกลุ่มสถาบันวิทยาศาสตร์ วิศวกรรมศาสตร์ และแพทยศาสตร์แห่งชาติของสหรัฐ ได้เปิดเผยรายงานสรุปว่าการปล่อยคลื่นไมโครเวฟ “ที่มีการกำหนดเป้าหมายเฉพาะ” (specifically, directed pulsed RF energy) เป็นสาเหตุที่เป็นไปได้มากที่สุดในกรณีของทูตในประเทศคิวบาและประเทศจีน

**อ้างอิง**
หมวดหมู่:พ.ศ. 2559
หมวดหมู่:พ.ศ. 2560
หมวดหมู่:อาบานา
หมวดหมู่:ความสัมพันธ์คิวบา–สหรัฐ
หมวดหมู่:การโจมตีชาวอเมริกัน
หมวดหมู่:โรคซึ่งไม่ทราบสาเหตุ
เนชั่นแนล (แบรนด์)

เนชั่นแนล (ナショナル National) เป็นแบรนด์เครื่องใช้ไฟฟ้าของพานาโซนิค (ชื่อเดิม บริษัท มัตสึชิตะ อิเลคทริค อินดรัสตเรีล จำกัด) เพื่อการจำหน่ายเครื่องใช้ไฟฟ้าในบ้าน เครื่องใช้ส่วนตัวและเครื่องใช้ไฟฟ้าในอุตสาหกรรม รวมทั้งเนชั่นแนล เซมิคอนดักเตอร์ และเนชั่นแนล คาร์เรนเทล ไม่เกี่ยวข้องกับ Panasonic หรือแบรนด์ "National"

**แหล่งข้อมูลอื่น**
   Panasonic products website-   Brand History, Matsushita Electric Industrial Co., Ltd.-   The National brand: 1927-   ABBA TV commercials promoting National Brand (From YouTube)-   Background information on the making of the commercials, plus lyrics and voiceovers used-   National Brand TV commercial cross promoting "The Adventures Of Milo & Otis"/The Adventures Of Chatran" from 1986 (From YouTube)-   Ohmura Electric Industry plc.fix-attempted=yes
หมวดหมู่:ตราสินค้าญี่ปุ่น
ภาสานจร

ภาสานจร (ভাসানচর; สันดอนลอย, เกาะลอย) เป็นเกาะในเขตตำบลหาติยา อำเภอโนยาขาลี ภาคจิตตะกอง ประเทศบังกลาเทศ  ตั้งอยู่ในอ่าวเบงกอล ห่างจากเกาะสันทวีปประมาณ 6 กิโลเมตร และห่างจากแผ่นดินใหญ่ประมาณ 60 กิโลเมตร
ภาสานจรก่อตัวขึ้นจากตะกอนทรายแป้งจากเทือกเขาหิมาลัยใน พ.ศ. 2549 มีพื้นที่ประมาณ 40 ตารางกิโลเมตร (15 ตารางไมล์) รัฐบาลบังกลาเทศวางแผนที่จะสร้างอาคารทั้งหมด 1,440 หลังซึ่งรวมถึงศูนย์พักพิงพายุไซโคลน 120 ศูนย์ เพื่อเคลื่อนย้ายผู้ลี้ภัยชาวโรฮีนจา 100,000 คนออกจากค่ายที่เมืองค็อกส์บาซาร์บนแผ่นดินใหญ่ รัฐบาลบังกลาเทศเสนอให้ย้ายผู้ลี้ภัยชาวโรฮีนจามายังเกาะนี้เป็นครั้งแรกในเดือนมิถุนายน พ.ศ. 2558 หน่วยงานด้านผู้ลี้ภัยของสหประชาชาติให้ความเห็นว่าข้อเสนอดังกล่าว "มีความท้าทายด้านการจัดระบบการดำเนินงาน" ถึงกระนั้นรัฐบาลบังกลาเทศก็สั่งการให้ย้ายชาวโรฮีนจามายังเกาะนี้เมื่อวันที่ 26 มกราคม พ.ศ. 2560 ฮิวแมนไรตส์วอตช์กล่าวว่าแผนการนี้เป็น "หายนะทางสิทธิมนุษยชนและมนุษยธรรมที่กำลังก่อตัว" 
ในเดือนสิงหาคม พ.ศ. 2562 รัฐบาลบังกลาเทศประกาศขยายโครงการอาศรยัณ (อาศรยัณ-3) เพื่อสร้างบ้าน 100,000 หลังที่ภาสานจร บ้านเหล่านี้จะยกพื้นสูง 4 ฟุตเพื่อปกป้องผู้ลี้ภัยจากคลื่นน้ำขึ้นลง งานโยธาสาธารณะมีค่าใช้จ่ายสูงถึง 309.5 ล้านฏากา ซึ่งเพิ่มขึ้นร้อยละ 34 จากการจัดสรรงบประมาณครั้งแรก โครงการเพิ่มเติมได้แก่ การก่อเขื่อนกันน้ำท่วมสูงตั้งแต่ 2.7 เมตร (9 ฟุต) ถึง 5.8 เมตร (19 ฟุต) และการก่อสร้างหมู่บ้านเป็นกลุ่ม สถานีพักพิง โครงสร้างพื้นฐานร่องน้ำ ถนน และการพัฒนาที่ดินนอกเหนือจากงานที่ค้างอยู่ 26 งานภายใต้โครงการ
ในเดือนมกราคม พ.ศ. 2563 โครงการนี้เดินหน้าต่อไปแม้จะมีเสียงต่อต้านจากบรรดาผู้นำชาวโรฮีนจาและกลุ่มสิทธิมนุษยชน รัฐมนตรีกระทรวงกิจการผู้ลี้ภัยของบังกลาเทศระบุว่าภาสานจร "พร้อมสำหรับการอยู่อาศัย" ต่อมาในวันที่ 4 ธันวาคม ปีเดียวกัน รัฐบาลบังกลาเทศได้เริ่มเคลื่อนย้ายผู้ลี้ภัยชาวโรฮีนจาชุดแรก จำนวน 1,640 คน ออกจากค่ายที่ค็อกส์บาซาร์ เดินทางทางเรือจากท่าจิตตะกองมายังเกาะนี้

**อ้างอิง**
หมวดหมู่:เกาะในประเทศบังกลาเทศ
หมวดหมู่:เกาะใหม่
สันทวีป

สันทวีป (সন্দ্বীপ) เป็นเกาะนอกชายฝั่งตะวันออกเฉียงใต้ของประเทศบังกลาเทศในเขตอำเภอจิตตะกอง ภาคจิตตะกอง ตั้งอยู่ในอ่าวเบงกอลบริเวณปากแม่น้ำเมฆนา และมีช่องแคบสันทวีปคั่นจากชายฝั่งภาคจิตตะกอง เกาะนี้มีความยาว 50 กิโลเมตร (31 ไมล์) และกว้าง 5–15 กิโลเมตร (3.1–9.3 ไมล์)
สันทวีปก่อตัวขึ้นจากตะกอนปากแม่น้ำเมฆนา ทำให้ที่นี่เป็นเกาะที่อุดมสมบูรณ์ซึ่งเป็นสิ่งที่ชาวเกาะใช้ประโยชน์มานานหลายปี พืชผลหลักจากการเพาะปลูกบนเกาะนี้ได้แก่ แตงโม มะม่วง สับปะรด และมะพร้าว

**อ้างอิง**
หมวดหมู่:เกาะในประเทศบังกลาเทศ
หมวดหมู่:เกาะในประเทศบังกลาเทศ

หมวดหมู่:ธรณีสัณฐานในประเทศบังกลาเทศ
บังกลาเทศ
บังกลาเทศ
บังกลาเทศ
หมวดหมู่:เกาะในมหาสมุทรอินเดีย
รายชื่อเมืองที่มีนักเดินทางต่างชาติมาเยือนมากที่สุดในโลก

นี่คือ รายชื่อของเมืองที่มีนักเดินทางต่างชาติมาเยือนมากที่สุดในโลก ทั้งทางบกทางทะเลหรือทางอากาศเพื่อการท่องเที่ยวหรือธุรกิจ จากข้อมูลจากมาสเตอร์การ์ด บริษัทให้บริการทางการเงินสัญชาติอเมริกัน และยูโรมอนิเตอร์ ผู้ให้บริการด้านการวิจัยตลาดสัญชาติอังกฤษ ซึ่งข้อกำหนดการคิดคำนวณนักท่องเที่ยวนั้นแตกต่างกัน ดังนั้นการจัดอันดับจึงแตกต่างกัน
มาสเตอร์การ์ดจะนับผู้มาเยือนก็ต่อเมื่อได้ค้างคืนในเมืองนั้นอย่างน้อยหนึ่งครั้ง  คอลัมน์รายได้แสดงจำนวนเงินที่ผู้เข้าชมใช้ในแต่ละเมือง สำหรับเมืองที่มีพรมแดนติดกันการข้ามพรมแดนจากประเทศหนึ่งไปยังอีกประเทศจะไม่นับรวมเป็นผู้มาเยือนจากต่างประเทศ ขณะที่ยูโรมอนิเตอร์จะนับคนที่เดินทางเข้าสู่เมืองเป็นเวลาอย่างน้อย 24 ชั่วโมงเป็นระยะเวลาไม่เกิน 12 เดือน โดยการมาถึงแต่ละครั้งจะถูกนับแยกต่างหากและในจำนวนนี้จะรวมถึงผู้ที่เดินทางมากกว่าหนึ่งครั้งต่อปีและผู้ที่มาเยี่ยมชมหลาย ๆ เมืองในระหว่างการเดินทางครั้งเดียว

**อันดับปัจจุบัน**
หมายเหตุ : เป็นข้อมูลในปี พ.ศ. 2561 ซึ่งได้รับการประกาศในช่วงปลายปี พ.ศ. 2562 และเป็นการประกาศครั้งล่าสุด
กรุงเทพมหานคร เมืองหลวงของประเทศไทย เป็นเมืองที่มีนักเดินทางต่างชาติมาเยือนมากที่สุดในโลกจากรายงานของมาสเตอร์การ์ด ซึ่งเป็นปีที่สี่ติดต่อกันและเป็นครั้งที่ 6 ในรอบ 7 ปีหลัง  โดยคนกลุ่มหลักที่มาเยือนกรุงเทพมหานครคือ ชาวจีนแผ่นดินใหญ่ ด้วยอัตรา 37.3 % ตามด้วยชาวญี่ปุ่น ที่อัตรา 7.9% และชาวเกาหลีใต้ ที่อัตรา 4.4% จากจำนวนทั้งหมด แต่จากรายงานของยูโรมอนิเตอร์ ได้จัดอันดับของกรุงเทพมหานครไว้ที่ลำดับที่สองเป็นปีที่สามติดต่อกันข้อมูลรวบรวมจากหลายแหล่ง: ขณะที่ฮ่องกง เขตบริหารพิเศษของประเทศจีน ได้รับการจัดอันดับให้เป็นเมืองที่มีนักเดินทางต่างชาติมาเยือนมากที่สุดในโลกจากรายงานของยูโรมอนิเตอร์เป็นปีที่ 10 ติดต่อกัน และมากขึ้นจากปีก่อนถึง 5.0% แต่รายงานของมาสเตอร์การ์ดได้จัดอันดับของฮ่องกงไว้ที่ลำดับที่ 20 ของโลก ซึ่งมีจำนวนน้อยกว่าในรายงานของยูโรมอนิเตอร์มากถึง 21,032,700 คน
ขณะที่ปารีส เมืองหลวงของประเทศฝรั่งเศส ซึ่งเป็นประเทศที่มีนักเดินทางต่างชาติมาเยือนมากที่สุดในโลก ได้รับการจัดอันดับไว้ที่ลำดับที่ 3 จากรายงานของมาสเตอร์การ์ด หรือคิดเป็นร้อยละ 21.36 จากจำนวนนักเดินทางที่มาเยือนประเทศ และลำดับที่ 6 จากรายงานของยูโรมอนิเตอร์ หรือคิดเป็นร้อยละ 19.6 จากจำนวนนักเดินทางที่มาเยือนประเทศ โดยสถานที่ท่องเที่ยวที่ได้รับความนิยมสูงสุด 9 อันดับแรกของประเทศได้ตั้งอยู่ในปารีสทั้งหมด ขณะที่ดูไบ เมืองใหญ่ที่สุดของสหรัฐอาหรับเอมิเรตส์ ได้เป็นเมืองที่สร้างรายได้จากการท่องเที่ยวมากที่สุดในโลกจากรายงานของมาสเตอร์การ์ด อยู่ที่ 98,800 ล้านบาท โดยนักเดินทาง 1 คนใช้เงินโดยเฉลี่ย 553 ดอลลาร์สหรัฐ หรือ 17,203.83 บาทต่อวัน โดยมีระยะเวลาในการเยี่ยมชมโดยเฉลี่ย 3.5 วัน
กรุงเทพมหานคร ประเทศไทย
ไฟล์:Skyline - Hong Kong, China.jpg|thumb|right|250px|ฮ่องกง ประเทศจีน
ปารีส ประเทศฝรั่งเศส
ลอนดอน สหราชอาณาจักร
ดูไบ สหรัฐอาหรับเอมิเรตส์

**มาสเตอร์การ์ด**

**ยูโรมอนิเตอร์**

**หมายเหตุ**

**อ้างอิง**
หมวดหมู่:บัญชีรายชื่อเมือง
เม็ชทิลท์แห่งฮ็อลชไตน์

เม็ชทิลท์แห่งฮ็อลชไตน์ หรือ มาทิลดา ในภาษาอังกฤษ (ค.ศ. 1220 หรือ 1225 - ค.ศ. 1288 ในคีล) ทรงเป็นสมเด็จพระราชินีแห่งเดนมาร์กจากการอภิเษกสมรสกับพระเจ้าอเบลแห่งเดนมาร์ก และต่อมาทรงอภิเษกสมรสกับบีร์เยอ ยาร์ล ผู้สำเร็จราชการแห่งสวีเดน

**พระชนม์ชีพ**
เม็ชทิลท์ หรือ มาทิลดาเป็นธิดาในอาด็อล์ฟที่ 4 เคานต์แห่งฮ็อลชไตน์กับไฮล์วิชแห่งลิพเพอ ในวันที่ 25 เมษายน ค.ศ. 1237 เม็ชทิลท์อภิเษกสมรสกับเจ้าชายอเบลแห่งเดนมาร์กในดัชชีชเลสวิช พิธีเสกสมรสถูกจัดขึ้นเพื่อกระชับความสัมพันธ์ระหว่างฮ็อลชไตน์กับจัตแลนด์ใต้ ใน ค.ศ. 1239 เจ้าชายอเบลได้เป็นผู้ปกครองให้แก่น้องชายสองคนของเม็ชทิลท์
เมื่อดยุกอเบลได้เป็นพระมหากษัตริย์ใน ค.ศ. 1250 เม็ชทิลท์ได้รับการสถาปนาให้เป็นสมเด็จพระราชินีและประกอบพิธีราชาภิเษกที่รอสคิลด์ในวันที่ 1 พฤศจิกายน เมื่อกษัตริย์อเบลสวรรคตใน ค.ศ. 1252 ราชบัลลังก์เดนมาร์กถูกส่งผ่านไปยังพระอนุชาของพระสวามี แทนที่จะเป็นพระราชโอรสของพระนาง คือ เจ้าชายวัลเดมาร์ซึ่งทรงถูกคุมขังอยู่ที่โคโลญในขณะนั้น และสมเด็จพระราชินีเม็ชทิลท์ เมื่อทรงเป็นพระพันปีหลวงได้ถูกบีบบังคับให้ออกจากเดนมาร์กและเข้าไปพำนักในสำนักชี
สมเด็จพระพันปีหลวงเม็ชทิลท์ทรงพยายามให้เจ้าชายวัลเดมาร์ พระโอรสของพระนางถูกปล่อยตัวจากที่คุมขังของอาร์กบิชอปแห่งโคโลญ และทรงต่อสู้เพื่อให้พระราชโอรสของพระนางได้รับสิทธิสืบมรดกในดัชชีชเลสวิช ใน ค.ศ. 1253 พระนางทรงสามารถปกป้องสิทธิในมรดกของดัชชีจัตแลนด์ใต้ให้อยู่ในการปกครองของเจ้าชายวัลเดมาร์ พระราชโอรสได้ 
ใน ค.ศ. 1260 วัลเดมาร์ที่ 3 ดยุกแห่งชเลสวิก พระราชโอรสของพระนางสิ้นพระชนม์ พระนางจึงทรงปกป้องการสืบตำแหน่งให้มาสู่พระโอรสองค์รองคือ เจ้าชายอีริค ในปีเดียวกันสมเด็จพระพันปีหลวงทรงมอบพื้นที่ไอเดอและอ่าวชเลในจัตแลนด์ใต้ให้แก่น้องชายของพระนาง
พระนางทรงทำข้อตกลงกับจาค็อบ เออลันด์เซน อาร์กบิชอปแห่งลุนด์ และจากนั้นทรงสละสมณเพศเพื่อเสกสมรสกับผู้สำเร็จราชการสวีเดน คือ บีร์เยอ ยาร์ล ใน ค.ศ. 1261 บีร์เยอเคยเป็นศัตรูของกษัตริย์อเบล และไม่นานก่อนกษัตริย์สวรรคต บีร์เยอสร้างความพยาบาทอันยาวนานทางการทหารต่อต้านพระองค์ และทุกอย่างยุติลงเมื่อกษัตริย์สวรรคต หลังจากบีร์เยอถึงแก่อสัญกรรมใน ค.ศ. 1266 สมเด็จพระพันปีหลวงเม็ชทิลท์ทรงย้ายไปประทับที่คีล แต่เมื่อสิ้นพระชนม์หลุมพระศพของพระนางอยู่เคียงข้างบีร์เยอในวาร์นเฮม สวีเดน
ใน ค.ศ. 1288 ไม่นานก่อนที่พระนางจะสิ้นพระชนม์ พระนางทรงยกไอเดอร์และชเลให้พระอนุชา สมเด็จพระราชินีเม็ชทิลท์นั้นไม่ทรงเป็นที่นิยมในหมู่ประชาชนชาวเดนมาร์ก พระนางถูกเรียกว่าเป็น "บุตรีแห่งปีศาจ" และทรงถูกกล่าวหาว่าอยู่เบื้องหลังการสั่งเผาทำลายพระราชหัตถเลขาของสมเด็จพระสันตะปาปาและจักรพรรดิโรมันอันศักดิ์สิทธิ์ที่มีมาถึงพระเจ้าวัลเดมาร์ที่ 2 แห่งเดนมาร์ก

**พระโอรสธิดา**
สมเด็จพระราชินีเม็ชทิลท์มีพระราชโอรสธิดากับพระสวามีองค์แรก ดังนี้

**อ้างอิง**
 Dansk Biografisk Lexikon, volume 11, pp. 205–206, Copenhagen 1897
*Annales Stadenses 1237–1241, MGH SS XVI, sida 363–367
1288
ม
โรบิน เดนโฮล์ม

โรบิน เอ็ม เดนโฮล์ม (Robyn M. Denholm) (เกิด 27 พฤษภาคม พ.ศ. 2506) เป็นผู้บริหารธุรกิจชาวออสเตรเลีย เธอเป็นตัวแทน อีลอน มัสก์ ในตำแหน่งประธานของบริษัทเทสลา ในเดือนพฤศจิกายน พ.ศ. 2561

**ชีวิตช่วงแรก**
เดนโฮล์มเกิดเมื่อวันที่ 27 พฤษภาคม พ.ศ. 2506 ที่เมืองมิลเพอร์รา รัฐนิวเซาท์เวลส์  เธอได้รับการเลี้ยงดูที่นั่นซึ่งพ่อแม่ของเธอเป็นเจ้าของสถานีบริการ  เดนโฮล์มทำงานที่สถานีบริการของพ่อแม่ เธอดูแลบัญชีการเงิน, ซ่อมรถ, สูบน้ำมันและเริ่มสนใจรถยนต์ 
เดนโฮล์มสำเร็จการศึกษาระดับปริญญาตรีสาขาเศรษฐศาสตร์จากมหาวิทยาลัยซิดนีย์ และปริญญาโทด้านการพาณิชย์จากมหาวิทยาลัยนิวเซาท์เวลส์ในปี พ.ศ. 2542  เธอเป็นสมาชิกของ Institute of Chartered Accountants ในออสเตรเลียและนิวซีแลนด์ 

**อ้างอิง**
หมวดหมู่:บุคคลจากรัฐนิวเซาท์เวลส์
หมวดหมู่:นักธุรกิจชาวออสเตรเลีย
หมวดหมู่:ศิษย์เก่าจากมหาวิทยาลัยซิดนีย์
หมวดหมู่:ศิษย์เก่าจากมหาวิทยาลัยนิวเซาท์เวลส์
โปเกมอนเวิลด์แชมเปียนชิปส์

โปเกมอนเวิลด์แชมเปียนชิปส์ (ポケモンワールドチャンピオンシップス; Pokémon World Championships) เป็นงานอีสปอร์ตจากการเชิญเท่านั้นซึ่งจัดโดยเดอะโปเกมอนคอมพานี โดยจัดขึ้นเป็นประจำทุกปีในเดือนสิงหาคมและมีเกมจากซีรีส์โปเกมอน เช่น วิดีโอเกมโปเกมอน, โปเกมอน เทรดดิงการ์ดเกม, โปเก็น ทัวร์นาเมนต์ และโปเกมอน โก ผู้เล่นจะได้รับคำเชิญเข้าร่วมการแข่งชิงแชมป์โลกตามผลงานของพวกเขาในรอบคัดเลือก และทัวร์นาเมนต์อื่น ๆ ที่จัดขึ้นตลอดทั้งฤดูกาล และชิงเงินทุนการศึกษา, รางวัล และตำแหน่งแชมป์โลก ยกเว้นในทวีปเอเชียที่คำเชิญเข้าร่วมการแข่งชิงแชมป์โลกได้รับการจัดการโดยหมายกำหนดการจากแผนกเพลย์! โปเกมอน

**ประวัติ**
การแข่งโปเกมอนเวิลด์แชมเปียนชิปส์เริ่มขึ้นเป็นครั้งแรกด้วยโปเกมอน เทรดดิงการ์ดเกม (TCG) ใน ค.ศ. 2004 ส่วน ค.ศ. 2009 เพลย์! โปเกมอน ได้เริ่มจัดการแข่งสำหรับซีรีส์วิดีโอเกมโปเกมอนควบคู่ไปกับโปเกมอน เทรดดิงการ์ดเกม ซึ่งเรียกรวมกันว่าวิดีโอเกมแชมเปียนชิปส์ (VGC) เช่นเดียวกับการแข่งเทรดดิงการ์ดเกมแชมเชียนชิปส์ โดยผู้เล่นจะแข่งกับผู้เล่นคนอื่น ๆ ตามช่วงอายุของตนเอง (เช่น จูเนียร์, ซีเนียร์ และมาสเตอร์) ในพรีเมียร์ทัวร์นาเมนต์ที่แตกต่างกัน และฤดูกาลจะปิดท้ายด้วยผู้เล่นที่ดีที่สุดที่ได้รับคำเชิญให้เข้าร่วมการแข่งโปเกมอนเวิลด์แชมเปียนชิปส์ในเดือนสิงหาคม ซึ่งการแข่งในวิดีโอเกมแชมเปียนชิปส์มีการเล่นเกมที่แตกต่างกันในแต่ละปี
ใน ค.ศ. 2016 เพลย์! โปเกมอน ได้ประกาศว่าโปเก็น ทัวร์นาเมนต์ จะมีซีรีส์การแข่งขันชิงแชมป์เป็นของตัวเอง และจะเล่นในโปเกมอนเวิลด์แชมเปียนชิปส์
ใน ค.ศ. 2019 มีการประกาศว่าโปเกมอนเวิลด์แชมเปียนชิปส์ปี ค.ศ. 2020 จะจัดขึ้นที่ลอนดอน สหราชอาณาจักร ซึ่งเป็นครั้งแรกที่การแข่งขันชิงแชมป์โลกจะจัดขึ้นในสถานที่นอกทวีปอเมริกาเหนือ ที่น่าจะเกิดจากโปเกมอน ซอร์ดและชีลด์ ซึ่งเกิดขึ้นในภูมิภาคที่ได้รับแรงบันดาลใจจากสหราชอาณาจักร ที่รู้จักกันในฐานะกาลาร์ และเป็นฉากของเกมที่จะเล่นโดยแผนกวิดีโอเกมของการแข่งขันชิงแชมป์โลก
วันที่ 31 มีนาคม ค.ศ. 2020 เพลย์! โปเกมอน ได้ยกเลิกการแข่งโปเกมอนเวิลด์แชมเปียนชิปส์ 2020 และระงับฤดูกาล 2020 เนื่องจากความกังวลด้านสุขภาพจากการระบาดทั่วของโควิด-19 สิ่งนี้เกิดขึ้นหลังจากการประกาศก่อนหน้านี้คือในเดือนมีนาคมมีการยกเลิกการแข่งขันชิงแชมป์นานาชาติยุโรป ค.ศ. 2020 และเป็นส่วนหนึ่งของฤดูกาลระหว่างเดือนมีนาคมถึงมิถุนายน ค.ศ. 2020 ครั้นเมื่อวันที่ 9 กุมภาพันธ์ ค.ศ. 2021 มีการประกาศว่าโปเกมอนเวิลด์แชมเปียนชิปส์ ค.ศ. 2021 จะเลื่อนออกไปเป็น ค.ศ. 2022 ด้วยเหตุผลเดียวกัน
ในช่วงต้นเดือนมกราคม ค.ศ. 2022 มีการยืนยันแล้วว่าโปเกมอนยูไนต์จะเล่นที่เวิลด์แชมเปียนชิปส์ ซึ่งทำให้เป็นเกมโมบาใหม่ล่าสุดที่มีการแข่งอีสปอตส์อย่างเป็นทางการ ต่อจากลีกออฟเลเจ็นดส์
ส่วนในเดือนพฤษภาคม ค.ศ. 2022 หลังจากผ่านไปหกฤดูกาล เพลย์! โปเกมอน ได้ประกาศสิ้นสุดโปเก็น ทัวร์นาเมนต์ แชมเปียนชิปซีรีส์ หลังฤดูกาล 2022
ใน ค.ศ. 2022 มีการประกาศว่าการแข่งชิงแชมป์โลก ค.ศ. 2023 นี้จะจัดขึ้นที่โยโกฮามะ ประเทศญี่ปุ่น (ซึ่งเป็นพื้นฐานของนครเวอร์มิลเลียนในคันโต) เมื่องาน ค.ศ. 2023 เกิดขึ้น จะเป็นครั้งแรกที่เวิลด์แชมเปียนชิปส์ไปเยือนประเทศต้นทางของแฟรนไชส์ดังกล่าว ตลอดจนเป็นเวิลด์แชมเปียนชิปส์ครั้งแรกที่จะเกิดขึ้นในทวีปเอเชีย
ในช่วงท้ายของอีเวนต์ ค.ศ. 2023 ทางเดอะโปเกมอนคอมพานีได้ประกาศว่าการแข่งโปเกมอนเวิลด์แชมเปียนชิปส์จะกลับมาที่รัฐฮาวายอีกครั้ง เนื่องจากการแข่งชิงแชมป์โลกครั้งก่อนในรัฐนี้จัดขึ้นใน ค.ศ. 2012

**อ้างอิง**
เวิลด์แชมเปียนชิปส์
แซช เคิร์กฮอร์น

แซช เคิร์กฮอร์น (Zach Kirkhorn) (เกิดปี 1984/1985) เป็นผู้บริหารการเงินที่ทำงานในอุตสาหกรรมการผลิตยานยนต์ ตั้งแต่ปี พ.ศ. 2562 เขาดำรงตำแหน่งประธานเจ้าหน้าที่ฝ่ายการเงินของ Tesla, Inc.

**การศึกษา**
ตั้งแต่ปี พ.ศ. 2545 ถึง 2549 เคิร์กฮอร์นศึกษาทั้งเศรษฐศาสตร์ที่ The Wharton School และวิศวกรรมเครื่องกลและกลศาสตร์ประยุกต์ที่มหาวิทยาลัยเพนซิลเวเนียซึ่งเป็นส่วนหนึ่งของโครงการ Jerome Fisher ในการจัดการและเทคโนโลยี ในปี พ.ศ. 2556 เขาได้รับปริญญาโทบริหารธุรกิจจาก Harvard Business School

**อ้างอิง**
หมวดหมู่:นักธุรกิจชาวอเมริกัน
หมวดหมู่:นักลงทุนชาวอเมริกัน
หมวดหมู่:ศิษย์เก่าจากมหาวิทยาลัยเพนซิลเวเนีย
หมวดหมู่:ศิษย์เก่าจากมหาวิทยาลัยฮาร์วาร์ด
ดรูว์ แบกลิโน

แอนดรูว์ เดวิด "ดรูว์" แบกลิโน (Andrew David "Drew" Baglino) เป็นผู้บริหารอุตสาหกรรมการผลิตที่ทำงานในด้านพลังงานใหม่ ณ เดือนตุลาคม พ.ศ. 2562 แบกลิโนดำรงตำแหน่งรองผู้อำนวยการฝ่ายวิศวกรรมระบบส่งกำลังและพลังงานของ Tesla, Inc. 
ขณะที่ศึกษาอยู่ที่มหาวิทยาลัยสแตนฟอร์ดในช่วงต้นทศวรรษ 2000 แบกลิโนได้ทำการวิจัยเกี่ยวกับไฮโดรเจนเป็นเชื้อเพลิงขนส่งในนิวซีแลนด์  เมื่อจบที่สแตนฟอร์ด แบกลิโนได้รับปริญญาตรีสาขาวิศวกรรมไฟฟ้า  และได้เป็นผู้ช่วยวิจัยที่ Resources for the Future

**อ้างอิง**
หมวดหมู่:นักธุรกิจชาวอเมริกัน
หมวดหมู่:บุคคลจากลอสแอนเจลิส
หมวดหมู่:ศิษย์เก่าจากมหาวิทยาลัยสแตนฟอร์ด
หมวดหมู่:นักประดิษฐ์ชาวอเมริกัน
หมวดหมู่:นักลงทุนชาวอเมริกัน
เจอโรม กิลเลน

เจอโรม เอ็ม กิลเลน (Jérôme M. Guillen) เป็นผู้บริหารการขนส่งที่ทำงานในการผลิตยานยนต์  เขาจบปริญญาเอกด้านวิศวกรรมศาสตร์จากมหาวิทยาลัยมิชิแกนและเคยทำงานให้กับ Freightliner Trucks, Daimler AG 
และ Tesla, Inc. กิลเลนเคยศึกษาที่ ENSTA Paris ในฝรั่งเศส  เมื่อเดือนกันยายน พ.ศ. 2561 กิลเลนดำรงตำแหน่งประธานฝ่ายยานยนต์ของเทสลา โดยเคยเป็นผู้นำทั้งโครงการผลิต Tesla Model S และ Tesla Semi 

**อ้างอิง**
หมวดหมู่:นักธุรกิจชาวอเมริกัน
หมวดหมู่:บุคคลจากลอสแอนเจลิส
หมวดหมู่:บุคคลจากจังหวัดโวกลูซ
หมวดหมู่:นักประดิษฐ์ชาวอเมริกัน
หมวดหมู่:นักลงทุนชาวอเมริกัน
หมวดหมู่:ชาวอเมริกันเชื้อสายฝรั่งเศส
ฮิโรมิจิ มิซูโนะ

ฮิโรมิจิ มิซูโนะ (Hiromichi Mizuno; 水野弘道) เป็นผู้บริหารด้านการเงิน ระหว่างเดือนมกราคม พ.ศ. 2558 ‒ มีนาคม พ.ศ. 2563 มิซูโนะดำรงตำแหน่ง Chief Investment Officer ของ Japan Government Pension Investment Fund (GPIF) ซึ่งเป็นเจ้าของสินทรัพย์ที่ใหญ่ที่สุดในโลก   เมื่อวันที่ 23 เมษายน พ.ศ. 2563 มิซูโนะเข้าร่วมกับ Tesla, Inc. ในฐานะสมาชิกคณะกรรมการภายนอก โดยทำหน้าที่เป็นคณะกรรมการตรวจสอบ 
มิซูโนะเกิดที่เมืองทาจิมิในจังหวัดกิฟุ ประเทศญี่ปุ่น  มิซูโนะศึกษาที่มหาวิทยาลัยโอซาก้าซิตี ก่อนจะสำเร็จการศึกษาระดับปริญญาโทด้านบริหารธุรกิจที่ Kellogg School of Management ของ Northwestern University
ในช่วงปี พ.ศ. 2562 มิซูโนะต้องการที่จะออกจาก GPIF 

**อ้างอิง**
หมวดหมู่:นักธุรกิจชาวญี่ปุ่น
หมวดหมู่:ชาวญี่ปุ่น
หมวดหมู่:นักลงทุนชาวญี่ปุ่น
อันเดรจ คาร์แพธี

อันเดรจ คาร์แพธี (Andrej Karpathy; เกิด 23 ตุลาคม พ.ศ. 2529) เป็นนักวิทยาศาสตร์คอมพิวเตอร์ชาวสโลวัก-แคนาดา ซึ่งทำหน้าที่เป็นผู้อำนวยการฝ่ายปัญญาประดิษฐ์และวิสัยทัศน์ของออโตไพลอตที่บริษัทเทสลา ปัจจุบันเขาทำงานให้กับโอเพนเอไอ ซึ่งเขาเชี่ยวชาญด้านการเรียนรู้เชิงลึกและคอมพิวเตอร์วิทัศน์

**ประวัติส่วนตัว**
คาร์แพธีเกิดในบราติสลาวา เชโกสโลวาเกีย (ปัจจุบันคือ ประเทศสโลวาเกีย) และย้ายไปอยู่กับครอบครัวที่โตรอนโตเมื่อเขาอายุ 15 ปี เขาสำเร็จการศึกษาระดับปริญญาตรีสาขาวิทยาศาสตร์คอมพิวเตอร์และฟิสิกส์ที่มหาวิทยาลัยโตรอนโตในปี พ.ศ. 2552 และสำเร็จการศึกษาระดับปริญญาโทที่มหาวิทยาลัยบริติชโคลัมเบียในปี พ.ศ. 2554 โดยที่เขาทำงานเกี่ยวกับหุ่นจำลองทางกายภาพ (เช่น นักวิ่งจำลอง หรือหุ่นจำลองคนในฝูงชน)
เขาสำเร็จการศึกษาระดับปริญญาเอกจากมหาวิทยาลัยสแตนฟอร์ดในปี พ.ศ. 2558 ภายใต้การดูแลของเฟย-เฟยลี่ โดยมุ่งเน้นไปที่การประมวลผลภาษาธรรมชาติและการมองเห็นของคอมพิวเตอร์และรูปแบบการเรียนรู้เชิงลึกที่เหมาะกับทักษะนี้ เขาเขียนหนังสือและเป็นผู้สอนหลักของหลักสูตรการเรียนรู้เชิงลึกหลักสูตรแรกที่มหาวิทยาลัยสแตนฟอร์ดชื่อ CS 231n: Convolutional Neural Networks for Visual Recognition โดยได้กลายเป็นหนึ่งในชั้นเรียนที่ใหญ่ที่สุดของสแตนฟอร์ด โดยเพิ่มขึ้นจากจำนวนนักเรียน 150 คนในปี ค.ศ. 2015 เป็น 750 คนในปี ค.ศ. 2017
ในเดือนกุมภาพันธ์ปี ค.ศ. 2023 คาร์แพธีได้ประกาศว่าเขาจะกลับมาทำงานที่โอเพนเอไอ

**อ้างอิง**
หมวดหมู่:นักธุรกิจชาวอเมริกัน
หมวดหมู่:ชาวอเมริกัน
หมวดหมู่:ชาวอเมริกันเชื้อสายสโลวัก
หมวดหมู่:นักประดิษฐ์ชาวอเมริกัน
หมวดหมู่:นักลงทุนชาวอเมริกัน
แคทลีน วิลสัน-ทอมป์สัน

แคทลีน วิลสัน-ทอมป์สัน (Kathleen Wilson-Thompson) เป็นผู้บริหารธุรกิจที่ทำงานในอุตสาหกรรมการผลิตและสุขภาพ
ในช่วงปลายทศวรรษ 1970  วิลสัน-ทอมป์สันศึกษาวรรณคดีที่ Ann Arbor รัฐมิชิแกนและในปี พ.ศ. 2522 ได้รับปริญญา A.B. จากมหาวิทยาลัยมิชิแกน  จากนั้นเธอศึกษากฎหมายที่ Wayne State University และสำเร็จการศึกษาระดับ J.D. ในปี พ.ศ. 2525 
เธอทำงานให้กับ Kellogg's ต่อมาในปี พ.ศ. 2539 วิลสัน-ธอมพ์สันได้รับปริญญาโทด้านกฎหมายองค์กรและการเงินจากมหาวิทยาลัยเวย์นสเตทด้วย 
ปลายปี 2552 วิลสัน-ทอมป์สันได้รับการแต่งตั้งให้เป็นผู้บริหารฝ่ายทรัพยากรบุคคลระดับสูงของบริษัทยา Walgreens Boots Alliance โดยดำรงตำแหน่งเป็นรองประธานอาวุโสและหัวหน้าเจ้าหน้าที่ฝ่ายทรัพยากรบุคคล เริ่มตั้งแต่เดือนมกราคม 2553 
ในช่วงปลายเดือนธันวาคม พ.ศ. 2561 วิลสัน-ทอมป์สันได้รับการแต่งตั้งให้เป็นคณะกรรมการของ Tesla, Inc. ในเวลาเดียวกันกับ Larry Ellison  ในปี 2019 วิลสัน-ทอมป์สันได้รับเงินสดและหุ้นมูลค่า 7.4 ล้านดอลลาร์สำหรับหน้าที่นี้ 

**อ้างอิง**
หมวดหมู่:นักธุรกิจชาวอเมริกัน
หมวดหมู่:บุคคลจากลอสแอนเจลิส
หมวดหมู่:ศิษย์เก่าจากมหาวิทยาลัยมิชิแกน
หมวดหมู่:ศิษย์เก่าจากมหาวิทยาลัยเวย์นสเตต
หมวดหมู่:นักประดิษฐ์ชาวอเมริกัน
หมวดหมู่:นักลงทุนชาวอเมริกัน
ฟัลคอน 1

ฟัลคอน 1 (Falcon 1) เป็นระบบปล่อยตัวที่ใช้งานได้ของเอกชนซึ่งพัฒนาและผลิตโดย SpaceX ระหว่างปี พ.ศ. 2549-2552  เมื่อวันที่ 28 กันยายน พ.ศ. 2551 ฟัลคอน 1 กลายเป็นยานปล่อยเชื้อเพลิงเหลวที่พัฒนาโดยเอกชนลำแรกที่ขึ้นสู่วงโคจรรอบโลก 203
จรวดสองขั้นสู่วงโคจรใช้ LOX/RP-1 สำหรับทั้งสองขั้น ขั้นแรกขับเคลื่อนด้วยเครื่องยนต์ Merlin ขั้นสองขับเคลื่อนด้วยเครื่องยนต์ Kestrel เพียงเครื่องเดียว ได้รับการออกแบบโดย SpaceX ตั้งแต่เริ่มต้น
ยานถูกปล่อยตัวทั้งหมดห้าครั้ง Falcon 1 เข้าถึงวงโคจรในความพยายามครั้งที่ 4 ในเดือนกันยายน พ.ศ. 2551 โดยมีเครื่องจำลองมวลเป็นน้ำหนักบรรทุก เมื่อวันที่ 14 กรกฎาคม พ.ศ. 2552 Falcon 1 ได้ทำการบินรอบสุดท้ายและประสบความสำเร็จในการส่งดาวเทียม RazakSAT ของมาเลเซียขึ้นสู่วงโคจรในการปล่อยตัวเชิงพาณิชย์ครั้งแรกของ SpaceX (หลังจากการปล่อยตัวทั้งหมด 5 ครั้ง) Falcon 1 ถูกปลดประจำการและมีรุ่นถัดมาโดย Falcon 9
SpaceX ได้ประกาศรุ่นที่ปรับปรุงแล้ว Falcon 1e  แต่การพัฒนาหยุดลงเนื่องจาก Falcon 9

**อ้างอิง**

หมวดหมู่:บริษัทการบินและอวกาศ
อำเภอรุฎูม

รุฎูม (رضوم) เป็นอำเภอในเขตผู้ว่าการชับวะฮ์ ประเทศเยเมน ณ พ.ศ. 2546 อำเภอนี้มีประชากร 23,244 คน

**อ้างอิง**
รุฎูม
อีธาน ฮันท์

อีธาน แมทธิว ฮันท์ (Ethan Matthew Hunt) เป็นตัวละครและเป็นตัวเอกของภาพยนตร์ชุดมิชชั่น:อิมพอสซิเบิ้ล รับบทโดย ทอม ครูซ ในภาพยนตร์ทุกเรื่องจนถึงปัจจุบัน

**การปรากฏตัว**

**มิชชั่น:อิมพอสซิเบิ้ล (1996)**
ในภาพยนตร์เรื่องแรกฮันต์ทำหน้าที่เป็นผู้ชี้ทางกองทุนการเงินระหว่างประเทศให้กับทีมงานภาคสนามที่มีประสบการณ์ ซึ่งนำโดย จิม เฟลป์ส (จอน วอยต์) ผู้มากประสบการณ์ที่ปรึกษาของเขา ในขณะที่พยายามกู้คืนไฟล์ที่ถูกขโมยซึ่งมีข้อมูลเกี่ยวกับเจ้าหน้าที่ภาคสนามของ IMF ทั้งหมด ระหว่างปฏิบัติภารกิจในปราก ทีมงานทั้งหมดยกเว้นฮันต์ถูกคาดว่าจะถูกฆ่าและไฟล์จะถูกขโมยทิ้งให้ฮันท์เป็นผู้ต้องสงสัยคนเดียวในขณะที่เขารู้ว่าภารกิจนี้เป็นชุด เพื่อเปิดเผยผู้ทรยศที่ขายความลับให้กับพ่อค้าอาวุธชาวเช็ก (วาเนสซา เรดเกรฟ) ฮันต์ตัดสินใจที่จะขโมยรายการของแท้ด้วยตัวเองโดยเรียกร้องให้เอาผู้ทรยศของแท้มาแลก เขาจัดตั้งทีมโกงของตัวแทนที่ไม่ยอมรับอื่น ๆ รวมถึงผู้เชี่ยวชาญด้านคอมพิวเตอร์ ลูเทอร์ สติกเดลล์ (Ving Rhames), นักบิน Franz Krieger (Jean Reno) และแคลร์ภรรยาของจิม (เอ็มมานูเอล เบอาร์ท) ซึ่งในความเป็นจริงแล้วรอดชีวิตจากภารกิจและเลือกที่จะช่วยอีธาน ลบชื่อของเขา หลังจากนั้นอีธานพบว่าจิมยังมีชีวิตอยู่ และอนุมานได้ว่าเขาคือผู้ทรยศที่แท้จริง ทำงานร่วมกับแคลร์และครีเกอร์; จิมเลือกที่จะทรยศต่อ IMF เนื่องจากความท้อแท้กับการสิ้นสุดของสงครามเย็น เขา, แคลร์ และครีเกอร์ ตั้งใจที่จะหลบหนีด้วยเงินสำหรับรายชื่อและกำหนดกรอบอีธาน สำหรับอาชญากรรมของพวกเขา อีธานใช้ข้อแลกเปลี่ยนที่แท้จริงของพวกเขา เมื่อจิมพยายามกล่าวหาว่าหัวหน้ากองทุนการเงินระหว่างประเทศ ยูจีน คิทริดจ์ (เฮนรี เซิร์นนี) เป็นผู้ทรยศทำให้อีธานเปิดเผยความอยู่รอดของพวกเขาต่อคิทริดจ์ ในการเผชิญหน้าครั้งสุดท้ายใน Channel Tunnel แคลร์ถูกสังหาร เมื่อเธอพยายามปกป้องอีธานในช่วงเวลาแห่งความรู้สึกผิดชอบชั่วดีและอีธานล้างแค้นคนอื่น ๆ ในทีมเมื่อเขาฆ่าจิมและครีเกอร์ด้วยการทำลายเฮลิคอปเตอร์หลบหนีด้วยหมากฝรั่งที่ระเบิดได้จากปราก ภารกิจอีธานให้ลูเทอร์คืนสถานะเป็นตัวแทน IMF และพิจารณาออกจาก IMF แต่ได้รับการเสนอภารกิจของตัวเองระหว่างบินกลับบ้าน

**อ้างอิง**
หมวดหมู่:ภาพยนตร์
ทัตเทพ เรืองประไพกิจเสรี

ทัตเทพ เรืองประไพกิจเสรี (เกิด 4 มีนาคม พ.ศ. 2540) ชื่อเล่น ฟอร์ด เป็นผู้ร่วมก่อตั้งกลุ่ม "เยาวชนปลดแอก" (Free Youth) ปรากฏตัวออกสื่อครั้งแรกในวันที่ 18 ธันวาคม พ.ศ. 2562 ได้แสดงออกเชิงสัญลักษณ์ โดยการจูบกับแฟนหนุ่มที่บริเวณพื้นที่แถลงข่าวของอาคารรัฐสภา เพื่อเรียกร้องให้มีการแก้ไขกฎหมาย เพื่อให้สิทธิสมรสของกลุ่มผู้มีความหลากหลายทางเพศ (LGBT) เท่าเทียมกับคู่รักชายหญิง หลังจากนั้นเป็นต้นมาก็เริ่มเคลื่อนไหวทางการเมืองเกี่ยวกับเรียกร้องประชาธิปไตย สิทธิมนุษยชนขั้นพื้นฐาน และความเท่าเทียมหลากหลายทางเพศ

**ประวัติ**
ทัตเทพ เรืองประไพกิจเสรี เกิดเมื่อวันที่ 4 มีนาคม พ.ศ. 2540 ที่กรุงเทพมหานคร สำเร็จการศึกษาคณะรัฐศาสตร์ (เกียรตินิยมอันดับ 1) จากจุฬาลงกรณ์มหาวิทยาลัย   ทัตเทพเป็นนักเคลื่อนไหวต้านเผด็จการทหาร รุ่นเดียวกับเนติวิทย์ โชติภัทร์ไพศาล และเป็นหนึ่งในบรรดานิสิตจุฬาฯ 5 คนที่ถูกผู้บริหารสั่งปลดออกจากสภานิสิตจุฬาฯ และถูกตัดคะแนนความประพฤติ เหตุเพราะพวกเขาวอร์กเอาต์จากพิธีถวายสัตย์ปฏิญาณตนเป็นนิสิตจุฬาฯ ต่อมาทัตเทพเป็นผู้ร่วมก่อตั้งกลุ่ม "เยาวชนปลดแอก" สาเหตุมาจากการที่กลุ่มเยาวชนไม่พอใจในการบริหารประเทศที่ล้มเหลวของรัฐบาลพลเอก ประยุทธ์ จันทร์โอชา รวมไปถึงระบอบเผด็จการที่ขัดขวางการเปลี่ยนผ่านไปสู่ประชาธิปไตยในประเทศจนนำไปสู่การประท้วง โดยการชุมนุมใหญ่ครั้งแรกเกิดขึ้นครั้งแรกเมื่อวันที่ 18 กรกฎาคม พ.ศ. 2563 โดยถือเป็นการชุมนุมใหญ่ครั้งแรกภายหลังการรัฐประหารเมื่อวันที่ 22 พฤษภาคม พ.ศ. 2557 หลังจากนั้น ทัตเทพถูกดำเนินคดีข้อหาการปลุกปั่นให้ขัดขืนอำนาจปกครอง ตามประมวลกฎหมายอาญามาตรา 116 พ่วงข้อหาอื่น ๆ อีกสามสิบกว่าคน
ในเดือนเมษายน 2564 ทัตเทพถูกออกหมายจับคดีข้อหาความผิดต่อองค์พระมหากษัตริย์ไทย ตามประมวลกฎหมายอาญามาตรา 112 เนื่องจากวิพากษ์วิจารณ์การขยายพระราชอำนาจทางการทหารของสถาบันกษัตริย์ ในการชุมนุมหน้ารัฐสภาเมื่อวันที่ 24 กันยายน พ.ศ. 2563 และถูกควบคุมตัวอีกครั้งในวันที่ 16 ตุลาคม ปีเดียวกัน ในข้อหาฝ่าฝืนพระราชกำหนดการบริหารราชการในสถานการณ์ฉุกเฉิน (พ.ร.ก. ฉุกเฉิน) ร่วมกับแกนนำอีก 12 คน ก่อนศาลอาญาอนุญาตปล่อยชั่วคราว
ในช่วงเดือนมีนาคม พ.ศ. 2564 มีกระแสข่าวว่าทัตเทพพร้อมด้วยภานุมาศ สิงห์พรม คู่รักของเขา ได้ลี้ภัยออกนอกประเทศ หนึ่งในแกนนำกลุ่มเยาวชนปลดแอกกล่าวว่าไม่ทราบข่าวนี้ และต้องรอสอบถามกับเจ้าตัวเอง

**ผลงาน**
 เอาชีวิตรอดในจุฬาลงกรณ์มหาวิทยาลัย (2018)

**อ้างอิง**

**แหล่งข้อมูลอื่น**
 ทัตเทพ เรืองประไพกิจเสรี 
หมวดหมู่:นักเคลื่อนไหวชาวไทย
หมวดหมู่:บุคคลจากกรุงเทพมหานคร
หมวดหมู่:ชาวไทยที่มีความหลากหลายทางเพศ
หมวดหมู่:การประท้วงในประเทศไทย พ.ศ. 2563–2564
ลูเทอร์ สติกเคล

ลูเทอร์ สติกเคล (Luther Stickell) เป็นตัวละครสมทบในซีรีส์ภาพยนตร์ Mission: Impossible ซึ่งปรากฏตัวครั้งแรกในภาพยนตร์เรื่อง Mission: Impossible ในปี ค.ศ. 1996 และเป็นตัวละครเดียวที่นอกเหนือจาก Ethan Hunt ที่จะปรากฏในภาพยนตร์ทั้งหกเรื่อง
ในภาพยนตร์ลูเธอร์เป็นแฮ็กเกอร์คอมพิวเตอร์ผู้เชี่ยวชาญที่ทำงานให้กับหน่วยงาน IMF (Impossible Missions Force) ของ CIA ร่วมกับ อีทาน ฮันท์ เขาได้รับบทในภาพยนตร์ทั้งหกเรื่องและในวิดีโอเกมปี ค.ศ. 2003 Mission: Impossible - Operation Surma โดย Ving Rhames

**อ้างอิง**
หมวดหมู่:ภาพยนตร์
หมวดหมู่:ตัวละครที่เป็นแฮกเกอร์
ภาวะภูมิแพ้กรรมพันธุ์

ภาวะภูมิแพ้กรรมพันธุ์ (atopy) คือภาวะที่ผู้ป่วยจะมีโอกาสสร้างการตอบสนองทางภูมิคุ้มกันผ่าน IgE ได้เมื่อถูกกระตุ้นโดยสิ่งแวดล้อมหรือสารที่ปกติแล้วจะไม่มีอันตราย
คำอีกคำหนึ่งที่มีความหมายใกล้เคียงกันคือ ภูมิแพ้ (allergy) ซึ่งจะหมายรวมถึงปฏิกิริยาลักษณะเดียวกันทุกรูปแบบ ในขณะที่ภาวะภูมิแพ้กรรมพันธ์จะหมายถึงแบบที่มีกลไกผ่าน IgE เท่านั้น

**อ้างอิง==
แม่แบบ:เหตุการณ์ปัจจุบัน/2563 ธันวาคม 4

* ชาวอินเดียบางส่วนนัดหยุดงานประท้วงทั่วประเทศเพื่อสนับสนุนข้อเรียกร้องของการประท้วงของเกษตรกรอินเดียที่มีผู้ประท้วงอีกมากกว่าหนึ่งแสนคนกำลังล้อมรอบนิวเดลี ( Peopleworld)
}
แม่แบบ:เหตุการณ์ปัจจุบัน/2563 ธันวาคม 6

* ฮายาบูซะ 2 ประสบความสำเร็จในการนำตัวอย่างจากดาวเคราะห์น้อย 162173 รีวงู กลับสู่โลก ( มติชน)
}
07th Expansion

07th Expansion เป็นโดจิน (เซอร์เคิล) จากประเทศญี่ปุ่น มีความเชี่ยวชาญด้านการสร้างวิชวลโนเวลและเสียงประกอบ โดยเริ่มต้นจากการวาดรูปประกอบให้กับเกมการ์ดสะสม Leaf Fight ภายหลังเป็นที่รู้จักกันในด้านผู้สร้างเกม ยามเมื่อเหล่าจักจั่นกรีดร้อง (Higurashi When They Cry) หรือในอีกชื่อหนึ่งคือ "แว่วเสียงเรไร"

**สมาชิก**
 ริวคิชิ07 (Ryukishi07) - ผู้ก่อตั้ง- Yatazakura - ผู้ร่วมก่อตั้ง- BT - ผู้จัดการโฮมเพจ

**ผลงาน**

**วิชวลโนเวล**

**แว่วเสียง ... / ยามเมื่อเหล่า ... กรีดร้อง**

**= ยามเมื่อเหล่าจักจั่นกรีดร้อง =**
 ยามเมื่อเหล่าจักจั่นกรีดร้อง ภาคปริศนา
** บทปีศาจลักซ่อน (โอะนิคะคุชิเฮ็น) - 10 สิงหาคม 2545 (คอมิเก็ต 62)
** บทเทศกาลมรณะ (วะทะนะกะชิเฮ็น) - 29 ธันวาคม 2545 (คอมิเก็ต 63)
** บทคำสาปสังหาร (ทะทะริโกะโระชิเฮ็น) - 15 สิงหาคม 2546 (คอมิเก็ต 64)
** บทฆ่าเวลา (ฮิมะสุบุชิเฮ็น) - 13 สิงหาคม 2547 (คอมิเก็ต 66)- ยามเมื่อเหล่าจักจั่นกรีดร้อง ภาคไขปริศนา (ภาคเฉลย)
** บทสืบคดี (เมะอะคะชิเฮ็น) - 30 ธันวาคม 2547 (คอมิเก็ต 67)
** บทชดใช้บาป (สุมิโฮะโระโบะชิเฮ็น) - 14 สิงหาคม 2548 (คอมิเก็ต 68)
** บทสังหารหมู่ (มินะโกะโระชิเฮ็น) - 30 ธันวาคม 2548 (คอมิเก็ต 69)
** บทสันนิบาตเทศกาล (มะสึริบะยะชิเฮ็น) - 13 สิงหาคม 2549 (คอมิเก็ต 70)- Higurashi Rei  31 ธันวาคม 2549 (คอมิเก็ต 71 (fan disc))
** บทสังหารลูกเต๋า (Saikoroshi-hen)
** Penalty Loving Chapter (Batsukoishi-hen)
** บททลายเที่ยงวัน (Hirukowashi-hen)- Higurashi no Naku Koro ni Hō  17 สิงหาคม 2557 (คอมิเก็ต 86 (fan disc))

**= อุมิเนะโกะโนะนะกุโคะโระนิ =**
 แว่วเสียงนางนวล
** บทที่ 1: Legend of the Golden Witch: 17 สิงหาคม 2550 (คอมิเก็ต 72)
** บทที่ 2: Turn of the Golden Witch: 31 ธันวาคม 2550 (คอมิเก็ต 73)
** บทที่ 3: Banquet of the Golden Witch: 16 สิงหาคม 2551 (คอมิเก็ต 74)
** บทที่ 4: Alliance of the Golden Witch: 29 ธันวาคม 2551 (คอมิเก็ต 75)- Umineko When They Cry Chiru
** บทที่ 5: End of the Golden Witch: 15 สิงหาคม 2552 (คอมิเก็ต 76)
** บทที่ 6: Dawn of the Golden Witch: 30 ธันวาคม 2552 (คอมิเก็ต 77)
** บทที่ 7: Requiem of the Golden Witch: 14 สิงหาคม 2553 (คอมิเก็ต 78)
** บทที่ 8: Twilight of the Golden Witch: 31 ธันวาคม 2553 (คอมิเก็ต 79)- Umineko no Naku Koro ni Tsubasa 31 ธันวาคม 2553 (คอมิเก็ต 79 (fan disc)) - Umineko no Naku Koro ni Hane  31 ธันวาคม 2554 (คอมิเก็ต 81 (fan disc))- Umineko no Naku Koro ni Saku 4 ตุลาคม 2562 (fan disc)

**= คิโคะนิเอะโนะนะกุโคะโระนิ =**
 แว่วเสียงนกกระสา
** ช่วงที่ 1: For You, the Replaceable Ones: 4 ตุลาคม 2562
** ช่วงที่ 2: ล่าช้า(เลื่อน)

**อื่น ๆ**
 Higanbana no Saku Yoru ni
** Dai-ichi Ya: 13 สิงหาคม 2554 (คอมิเก็ต 80)
** Dai-ni Ya: 31 ธันวาคม 2554 (คอมิเก็ต 81)- Rose Guns Days
** ซีซั่น 1: 11 สิงหาคม 2555 (คอมิเก็ต 82)
** ซีซั่น 2: 31 ธันวาคม 2555 (คอมิเก็ต 83)
** ซีซั่น 3: 10 สิงหาคม 2556 (คอมิเก็ต 84)
** ซีซั่นสุดท้าย: 31 ธันวาคม 2556 (คอมิเก็ต 85)- Trianthology: Sanmenkyō no Kuni no Alice: 31 สิงหาคม 2559 (คอมิเก็ต 90)

**เกมต่อสู้**
 Umineko: Golden Fantasia: 31 ธันวาคม 2553 (คอมิเก็ต 79)
** ŌgonMusōkyoku Cross: 31 ธันวาคม 2554 (คอมิเก็ต 81)

**การ์ดเกม**
 Leaf Fight- Tagai o Otoko no Ko Maid ni Chōkyōshiau Game: 18 พฤศจิกายน 2555

**อ้างอิง**
หมวดหมู่:บริษัทวิดีโอเกมของญี่ปุ่น
หมวดหมู่:บริษัทผู้พัฒนาวิดีโอเกม
อีหรุด

อีหรุด (Ruta graveolens) เป็นพืชชนิดหนึ่งในสกุลอีหรุด (Ruta) ซึ่งมีการปลูกเป็นไม้ประดับและสมุนไพร มีถิ่นกำเนิดในคาบสมุทรบอลข่าน
ปัจจุบันมีการปลูกอีหรุดในสวนทั่วโลกเนื่องจากมีใบสีเขียวอมฟ้าสวยงามและมีความทนทานต่อสภาพดินที่ร้อนและแห้งแล้ง นอกจากนี้ยังมีการปลูกเพื่อใช้เป็นสมุนไพร เป็นเครื่องปรุงอาหาร และเป็นพืชไล่แมลง อย่างไรก็ตาม สารสกัดจากอีหรุดเป็นสิ่งก่อการกลายและเป็นพิษต่อตับ หากได้รับในปริมาณมากอาจทำให้มีอาการปวดท้องอย่างรุนแรง อาเจียน ภาวะแทรกซ้อนตามระบบต่าง ๆ และเสียชีวิต

**อ้างอิง**
หมวดหมู่:สกุลอีหรุด
หมวดหมู่:สมุนไพร
หมวดหมู่:สิ่งก่อการกลาย
หมวดหมู่:พืชมีพิษ
หมวดหมู่:ไม้กึ่งพุ่ม
หุสบ

หุสบ (Hyssopus officinalis) เป็นไม้พุ่มหรือไม้กึ่งพุ่มชนิดหนึ่งในวงศ์กะเพรา มีถิ่นกำเนิดในยุโรปใต้ ตะวันออกกลาง และบริเวณรอบทะเลแคสเปียน มีความสูงตั้งแต่ 30–60 เซนติเมตร (12–24 นิ้ว) ลำต้นแข็งช่วงฐาน แตกกิ่งก้านตั้งตรง ใบเป็นรูปใบหอก มีสีเขียวเข้ม และยาวตั้งแต่ 2–2.5 เซนติเมตร (0.79–0.98 นิ้ว) ในฤดูร้อนจะออกดอกสีชมพู สีฟ้า หรือสีขาว (ซึ่งพบได้ยาก) มีกลิ่นหอม
มีการนำหุสบมาใช้ในตำรับยาสมุนไพรแผนโบราณเนื่องจากเชื่อกันว่ามีสารระงับเชื้อ บรรเทาอาการไอ และขับเสมหะ

**อ้างอิง**
หมวดหมู่:สมุนไพร
หมวดหมู่:วงศ์กะเพรา
หมวดหมู่:ไม้พุ่ม
หมวดหมู่:ไม้กึ่งพุ่ม
แม่แบบ:Don't edit this line/doc

== การใช้งาน**

**ดูเพิ่ม**

**หมวดหมู่ติดตาม**
 แม่แบบอนุกรมวิธานสำหรับสปีชีส์- แม่แบบอนุกรมวิธานมีเควียรี- แม่แบบอนุกรมวิธานที่มีคุณสมบัติเพิ่มเติม- แม่แบบอนุกรมวิธาน- แม่แบบอนุกรมวิธานยังไม่ได้เชื่อมต่อกับวิกิสนเทศ
หมวดหมู่:แม่แบบอนุกรมวิธาน

หมวดหมู่นี้ใช้ติดตามแม่แบบอนุกรมวิธานทั้งหมดที่ใช้ในระบบตารางจำแนกพันธุ์อัตโนมัติ 
อนุกรมวิธาน
แม่แบบ:ประเทศที่แข่งโอลิมปิกฤดูหนาว 2022

หมวดหมู่:กล่องนำทางโอลิมปิก
หมวดหมู่:กล่องนำทางกีฬาในโอลิมปิกฤดูหนาว
ประเทศแคนาดาในโอลิมปิกฤดูหนาว 2022

ประเทศแคนาดา เข้าร่วมแข่งขันกีฬาโอลิมปิกฤดูร้อน ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติแคนาดาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 215 คน ใน 1 ชนิดกีฬา ผลการแข่งขันครั้งนี้ประเทศแคนาดาได้รับเหรียญรางวัลแบ่งเป็น 4 เหรียญทอง 8 เหรียญเงิน และ 14 เหรียญทองแดง รวมทั้งหมด 26 เหรียญ

**นักกีฬาที่เข้าร่วม**

**ฮอกกี้น้ำแข็ง**

**ทีมชาย**
ผลการแข่งขันดังนี้ : 

**ทีมหญิง**
ผลการแข่งขันดังนี้ : 

**ดูเพิ่ม**
 ประเทศแคนาดาในโอลิมปิก- รายชื่อผู้เชิญธงชาติแคนาดาในโอลิมปิก- รายชื่อนักกีฬาแคนาดาที่ได้รับเหรียญรางวัลโอลิมปิก

**อ้างอิง**

**แหล่งข้อมูลอื่น**
  เว็บไซต์ทางการ

แคนาดา
สหรัฐในโอลิมปิกฤดูหนาว 2022

สหรัฐอเมริกา เข้าร่วมแข่งขันกีฬาโอลิมปิกฤดูร้อน ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติสหรัฐเป็นผู้ทำหน้าที่ในการส่งนักกีฬาเข้าร่วมแข่งขันจำนวน 48 คน ใน 1 ชนิดกีฬา ผลการแข่งขันครั้งนี้สหรัฐไม่ได้รับเหรียญรางวัล

**นักกีฬาที่เข้าร่วม**

**ฮอกกี้น้ำแข็ง**

**ทีมชาย**
ผลการแข่งขันดังนี้ : 

**ทีมหญิง**
ผลการแข่งขันดังนี้ : 

**ดูเพิ่ม**
 สหรัฐในโอลิมปิก- รายชื่อผู้เชิญธงชาติสหรัฐในโอลิมปิก- รายชื่อนักกีฬาสหรัฐที่ได้รับเหรียญรางวัลโอลิมปิก

**อ้างอิง**

**แหล่งข้อมูลอื่น**
  เว็บไซต์ทางการ

สหรัฐ
วัดพระธาตุผาซ่อนแก้ว

วัดพระธาตุผาซ่อนแก้ว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ ณ บริเวณเนินเขาในหมู่ของหมู่บ้านทางแดง หมู่ที่ 7 ตำบลแคมป์สน อำเภอเขาค้อ จังหวัดเพชรบูรณ์

**ประวัติ**
เดิมที่ดินบริเวณนี้เป็นของคุณภาวิณี โชติกูล และ คุณอุไร โชติกูล ด้วยความที่มีจิตศรัทธาจึงซื้อที่ดินถวาย 25 ไร่ ต่อมาผู้จิตศรัทธาเข้าร่วมถวายกันเพิ่ม จนมีที่ดินรวม 91 ไร่ ในปี พ.ศ. 2547 ได้มีการจัดสร้าง พระเจดีย์พระธาตุผาซ่อนแก้ว สิริราชย์ธรรมนฤมิตร หลังจากที่หลวงพ่อปารมี สุรยุทโธ (หลวงพ่อยงยุทธ) และพระอาจารย์อำนาจ โอภาโส ได้ไปผาซ่อนแก้วเพื่อปฏิบัติธรรม โดยมีเพียงกระต๊อบมุงจากเล็ก ๆ เป็นกุฏิ 2 หลังเท่านั้น หลังจากนั้นญาติธรรมก็มาช่วยกัน พุทธสถานที่ห่มคลุมด้วยไม้ต้น ไม้ดอกนานาพันธุ์จากผู้นำมาบริจาค ที่พักปฏิบัติธรรม 44 หลัง กุฏิ 19 หลัง ศาลาอเนกประสงค์ ศาลาปฏิบัติธรรม 4 ชั้น และเจดีย์พระธาตุ 9 ชั้น ญาติธรรมรวมทั้งครูบาอาจารย์เห็นด้วย และสนับสนุนให้สร้างเจดีย์ ณ บริเวณสูงสุดของวัดขึ้นเป็นพุทธบูชาและประดิษฐานพระบรมสารีริกธาตุ วัดในขณะนั้นมีชื่อว่า พุทธธรรมสถานผาซ่อนแก้ว ต่อมาจัดตั้งเป็นวัดชื่อ วัดพระธาตุผาแก้ว เมื่อวันที่ 1 กรกฎาคม พ.ศ. 2553 ได้เปลี่ยนชื่อมาเป็น "วัดพระธาตุผาซ่อนแก้ว" เมื่อวันที่ 30 พฤษภาคม พ.ศ. 2556 เพื่อให้สอดคล้องกับบริเวณที่ตั้ง ซึ่งแต่เดิมชาวบ้านเรียกกันว่า ผาซ่อนแก้ว วัดได้รับพระราชทานวิสุงคามสีมาเมื่อปี พ.ศ. 2559

**อาคารเสนาสนะ**
อาคารเสนาสนะของวัดมีความโดดเด่นสะดุดตา มีการสร้างเจดีย์บนภูเขาของผาซ่อนแก้ว ใช้เครื่องเบญจรงค์ เครื่องประดับ ลูกปัด ลูกแก้ว กระเบื้องสี มาตกแต่งพื้นผิวของพระธาตุ และพื้นโดยรอบ ยังมีการซ่อนปริศนาธรรมไว้ด้วย วัดมีมหาวิหารพระพุทธเจ้า 5 องค์ ประดิษฐานพระบรมสารีริกธาตุ และมีจุดชมวิวบนเขาค้อ สำหรับบริเวณสำหรับผู้ปฏิบัติธรรม ได้แก่ อาคารสัจปารมี กุฏิที่พัก เรือนไทย และหอฉัน

**อ้างอิง**
พระธาตุผาแก้ว
หมวดหมู่:พระพุทธรูปขนาดมหึมาในประเทศไทย
หมวดหมู่:อำเภอเขาค้อ